เรื่องร้องเรียน (ถนน,เสียงรบกวน) วันที่ 2022-09-25 16:44:26 — แขวงศาลาธรรมสพน์ เขตทวีวัฒนา กรุงเทพมหานคร
สมาคมปักต์ใต้ภายใต้การดูแลของเขตทวีวัฒนาได้จัดงานบุญที่เปรียบเสมือนทำบาปกับผู้อยู่อาศัยทั่วบริเวณ ทั้งการจัดคอนเสิร์ตใช้เสียงดังเกินความจำเป็นในยามวิกาลจนเที่ยงคืนกว่าทุกคืนเป็นเวลาผ่านมาแล้ว7วันตั้งแต่สัปดาห์ที่ผ่านมา เล่นคอนเสิร์ตใช้เสียงดังเกินเวลาขอใบอนุญาต23.00น ทุกคืนนับตั้งเเต่เริ่มงาน แม้กระทั่งเวลานี้23.40น ก็ยังคงเล่นคอนเสิร์ตเสียงดังไม่เลิก อีกทั้งการไม่บริหารจัดการการจราจรที่เป็นระบบ ทำให้รถที่สัญจรไปมาติดขัดมากเนื่องจากมีรถจอด2ข้างทางตลอดถนนและคนขายของที่มาเช่าที่รุกพื้นที่ถนนลงมา ทำให้ผู้อยู่อาศัยบริเวณทุกข์ใจเป็นอย่างมาก จึงรวมตัวกันเพื่อต้องการร้องเรียนให้เจ้าหน้าเข้าดำเนินการตักเตือน แต่ทางผู้เช่าก็มิได้ปรับปรุงลดความดังของเสียงลงแต่อย่างใด ติดต่อท้องที่แล้วหลายครั้งเปล่าประโยชน์สน.ท้องที่ไม่ให้ความร่วมมือแต่อย่างใดเพียงรับข้อมูลไว้โดยไม่ได้ทำอะไรเลย จึงใคร่ขอให้ดำเนินการขั้นเด็ดขาดกับทางผู้เช่าพื้นที่ที่ไม่ปฏิบัติตามกฎระเบียบของใบอนุญาตดังกล่าว